**MENIGHETSMØTE 9.MAI**

**Justering av ordning for hovedgudstjenesten**

Bakgrunn for justeringen:

I år er det ti år siden gudstjenestereformen 2011.

En av hovedtankene bak gudstjenestereformen 2011 var at hovedgudstjenestene skulle være preget av mer *involvering, fleksibilitet og stedegengjøring*. Kort forklart: Flere mennesker skulle involveres i selve gjennomføringen av gudstjenesten, det skulle være flere valgalternativ til bønner, menighetssvar og liturgisk musikk, og gudstjenesten skulle være preget av lokalsamfunnet, kulturen og befolkningen hvor vi bor.

Det var hele tiden tanken at den lokale grunnordningen skulle vurderes og justeres forløpende. Dåpsliturgien ble justert i 2017. Det samme året ble det vedtatt at antall liturgiske serier, innen 2021, skulle begrenses til 5. «Kirkemøtet vedtar tre allmenne hovedserier og to kirkeårsbestemte tillegg-serier. Kirkemøtet anbefaler at hovedseriene blir benyttet til de fleste hovedgudstjenester i menigheter over hele landet».

Den liturgiske musikken vi bruker i hovedgudstjenesten i Domkirken er en av disse tre allmenne hovedseriene. Det betyr at vi ikke var blant de menighetene som *måtte* bytte ut den liturgiske musikken, eller søke om å få ha en annen serie enn de anbefalte. Den liturgiske musikken vi bruker, inkludert den vi bruker til i fest-og faste-tiden, er alle blant de anbefalte seriene.

Året etter, i 2018, vedtok Kirkemøtet at det innen mai 2021 også skal gjennomføres noen mindre justeringer i selve ord-delen i hovedgudstjenesten. Hovedpoenget med dette er at gudstjenestene skal bli mer like, uansett hvor man bor i landet. Blant annet er det å stå under første og siste salme ikke lenger valgfritt fra menighet til menighet, men noe alle skal. Antall valgalternativ på ledd menigheten skal fremsi sammen er strammet inn.

Arbeidet vårt, som Domkirkens gudstjenesteutvalg, har vært å utarbeide et forslag til justering av hovedgudstjenesten, et forslag som er i tråd med Kirkemøtets vedtak. Noen få endringer *måtte* vi gjøre. De har vi merket med rødt. Noen endringer *kunne* vi gjøre, de har vi merket med blått. Gudstjenesteutvalgets forslag er skrevet med sort, fet skrift.

Det er viktig at vi alle merker oss at arbeidet vi skal gjøre er en *justering.* Det er ikke tjenlig for menigheten at vi gjør flest mulig endringer for forandringens skyld, det store arbeidet med reformen gjorde vi i 2011. Samtidig har vi nå en anledning til å snakke oss gjennom gudstjenesten punkt for punkt, gjøre mindre justeringer og endringer.

Arbeidet med justering av ordning for hovedliturgi må sendes biskop, via prost, innen 25 mai.

Menighetsmøte skal uttale seg før vedtak, møtet holdes 9.mai etter gudstjenesten.

Det er menighetsrådet som vedtar ordningen før den sendes til biskop via prost.

Medlemmer i Domkirkens gudstjenesteutvalg er:

Bjørn Handeland

Tove Brit Kronhaug Sandøy

Arne Rosseland

Anne Berit Lilletun

Elsebeth Lütcherath

Marianne Sødal Misje

Iselin Jørgensen

Aud Sunde Smemo

**Musikken til ordinarieleddene i Domkirken**

Utvalget ønsker å beholde 1977-liturgien i sin helhet, det vil si med 3 melodiserier:

Allmenn serie (den «vanlige»)

Festtidenes serie

Fastetidens serie

Alle melodiene er skrevet eller tilrettelagt av sentrale kirkemusikere: Egil Hovland, Trond Kverno, Per Steenberg, Agnar Sandvik og Rolf Karlsen.

Gloria synges ikke i fastetiden og har bare én melodi.

De andre messeleddene har 3 melodier hver (Allmenn, fest, faste)

Det må søkes om godkjennelse for følgende melodier:

Kyrie for fest og faste

Sanctus for fest

Agnus Dei for faste

**1 SAMLING.**

1. **Forberedelse**

Klokkeringing

Kort informasjon om dagens gudstjeneste ved medliturg eller liturg. (dette punktet kan flyttes til etter nådehilsen. Det vil da være presten som informerer om gudstjenesten).

**Vi fortsetter å ha informasjon om dagens gudstjeneste her, på punkt 1.**

Informasjonen avsluttes med: La oss være stille for Gud.

*Kort stillhet*

*Tre klokkeslag*

1. **Prosesjon/Inngangssalme**

Menigheten står under inngangssalmeog nådehilsen. (Det mest vanlige i Domkirken er at menigheten setter seg før nådehilsen).

1. **Hilsen**
2. **Samlingsbønn**

ML: La oss be…

Det er en rekke ulike samlingsbønner å velge blant, også kirkeårsvariable samlingsbønner).

ML: Gud vi ber.

A: Amen.

**Vi innfører samlingsbønn som fast ledd.**

1. **Syndsbekjennelse**

Plasseres her eller som ledd 17.

Syndsbekjennelsen innledes med:

L: La oss bøye oss for Gud og bekjenne våre synder

Eller:

L: La oss bøye oss for Gud og be om tilgivelse

Eller:

L: I tillit til Guds nåde vil vi bekjenne våre synder

Eller:

L: I tillit til Guds nåde vil vi be om tilgivelse

Kort stillhet

A:

Gud, vær meg nådig! Jeg har syndet mot deg og sviktet min neste med tanker og ord, med det jeg har gjort og med det jeg har forsømt. Tilgi meg min synd for Jesu Kristi skyld. Skap i meg et rent hjerte, og gi meg kraft til nytt liv ved din hellige Ånd.

(Dette er den syndsbekjennelsen som står trykket i gudstjenesteprogrammet nå, og som menigheten vår er blitt kjent med).

B:

Gud, vær meg nådig! Tilgi meg min synd for Jesu Kristi skyld. Skap i meg et rent hjerte, og gi meg kraft til nytt liv ved din hellige Ånd.

C:

Gud, du kjenner og elsker oss alle. Du vil at vi skal ta vare på hverandre og på jorden. Vi vet at vi svikter og gjør deg imot. Tilgi oss og hjelp oss for Jesu skyld.

D:

Hellige Gud, vår skaper, se i nåde til oss. Vi har syndet mot deg og brutt dine bud. Tilgi oss for Jesu Kristi skyld. Sett oss fri til å tjene deg, verne om skaperverket og møte vår neste med kjærlighet.

Det er også anledning til å bruke syndsbekjennelsen fra 1977-ordningen.

Til enkelte gudstjenester kan det brukes andre syndsbekjennelser enn disse fem alternativene, enten fra andre bøker/kilder eller utforme en selv.

Liturgen kan si et løftesord etter syndsbekjennelsen:

L: Guds ord sier: Dersom vi bekjenner våre synder, er han trofast og rettferdig, så han tilgir oss syndene og renser oss for all urett.

Eller:

Så høy som himmelen er over jorden, så veldig er Herrens miskunn over dem som frykter ham. Så langt som øst er fra vest, tar han syndene våre bort fra oss.

**Vi beholder syndsbekjennelsen på dette stedet, som punkt 5. Syndsbekjennelsen innledes normalt med at liturg sier: «I tillit til Guds nåde vil vi bekjenne våre synder».**

**Den syndsbekjennelsen som oftest skal brukes er alt A. Det er denne som har vært brukt de siste årene, og som menigheten er kjent med.**

**Liturg leser ikke løftesord.**

1. **Bønnerop Kyrie.**

Kyrie eleison synges.

1. **Lovsang Gloria**

Gloria synges

Når domkoret medvirker i gudstjenesten bruker vi utvidet gloria.

I fastetiden utelates gloria.

Dersom det er dåp i gudstjenesten, skjer dette her, mellom punkt 7 og 8.

1. **Dagens bønn**

Dagens bønn kan utelates.

Bønnen innledes med:

L: La oss alle be

Bønnen avsluttes med:

M: Amen.

**Vi bruker normalt dagens bønn.**

**2. ORDET**

**Første lesning**

**10: Bibelsk salme/salme**

**11: Andre lesning**

**12: Evangelium**

Halleluja

Evangelielesningen innledes med hallelujaomkved eller et salmevers med hallelujaomkved. Det kan være evangelieprosesjon.

**Hallelujaomkvedet som normalt skal brukes er:**

**«Du alene har navnet Herre, det høyeste over jorden. Halleluja, halleluja, halleluja!»**

**På førstedager synges høytidsverset som respons på evangelielesningen.**

**Vi bruker normalt ikke evangelieprosesjon.**

**13. Preken.**

**14. Trosbekjennelse credo**

Trosbekjennelsen synges eller fremsies.

Menigheten står under trosbekjennelsen

**Normalt fremsies trosbekjennelsen.**

**Den nikenske trosbekjennelsen skal benyttes langt mer enn hva den gjør i dag.**

**15. Salme.**

Salmen kan alternativt synges mellom preken og trosbekjennelse

**Denne salmen legges normalt mellom preken og trosbekjennelse.**

**16. Kunngjøringer.**

**18: Forbønn for kirken og verden**

Forbønnen kan utformes lokalt, eller en kan bruke ferdig formulerte bønner, se gudstjenestebok.

Forbønnen ledes fortrinnsvis av en medliturg. De enkelte bønneavsnitt kan leses av flere.

I fastetiden og på bots-og-bønnedag brukes som regel litaniet.

**Vi varierer mellom ulike forbønner, men bruker som regel formulerte forbønner. Når vi bruker forbønn 1 ønsker vi å omskrive den noe.**

**Bønnesvar: De bønnesvarene vi bruker mest er «Herre, hør vår bønn», «Hør vår bønn. Hør vår bønn. La ditt rike komme, la din vilje skje, Gud! Hør vår bønn».**

**«Gud, skap i oss tro, håp og handling. Herre, hør vår bønn»**

**«Din vilje skje, din vilje skje, din vilje skje på jorden, å Gud».**

**19. Menighetens takkoffer**

Kan samles inn her eller under punkt 20 (slik vi gjør det)

Takkofferet avsluttes med:

L: Evige Gud, din er jorden og det som fyller den. Alt vi eier tilhører deg. Av ditt eget gir vi deg tilbake.

A eller L: Ta imot oss og våre gaver i Jesu navn. Amen.

**Vi beholder menighetens takkoffer på dette stedet.**

**3. NATTVERD**

**20. Forberedelse av måltidet**

Nattverdssalme.

Menighetens takkoffer samles inn under denne salmen

Bordet dekkes. Nattverdklede tas av brød og vin.

Ofringen avsluttes med en takkebønn:

L: Velsignet er du, Gud. Din er jorden og alt som fyller den. Av ditt eget gir vi deg tilbake. Foren din kirke av alle folkeslag og tungemål. Likesom kornet er blitt ett i brødet og druene i vinen, så vi gjør oss til ett med hverandre og med Herren Jesus Kristus.

A eller L: Ta imot oss og våre gaver i Jesu navn. Amen.

Eller:

Evige Gud, din er jorden og det som fyller den. Alt vi eier, tilhører deg. Av ditt eget gir vi deg tilbake.

A eller L: Ta imot oss og våre gaver i Jesu navn. Amen.

**Liturg leser hele bønnen alene.**

**21. Takksigelse og bønn.**

**Prefasjon**

Vi velger prefasjon som enten er knyttet til kirkeåret eller tilpasset den enkelte nattverdbønn- se gudstjenestebok

**Hellig Sanctus**

**Nattverdbønn (se gudstjenestebok) med innstiftelsesordene**

**Her kan følge:**

**Troens mysterium**

**L**: Stort er troens mysterium

**A:** Kristus døde. Kristus stod opp. Kristus skal komme igjen. Han være ære for kjærligheten som er sterkere enn døden.

**Dette leddet fremsies.**

**Herrens bønn- leses eller synges**

**Det normale er at Fader Vår leses.**

**Når det synges skal vi synge den slik den står i NoS 985.1. Naue/Hovland.**

Nattverdmåltidet

**Fredshilsen PAX**

L: Guds fred være med dere

M: Guds fred være med deg

Her kan en føye til:

L: La oss hilse hverandre med et tegn på fred.

**Vi bruker ikke utvidet fredshilsen.**

**Brødsbrytelse-** dette er et kan-ledd

L: Brødet som vi bryter, gir oss del i Kristi kropp

Fordi det er ett brød, er vi alle én kropp

(merk- her er det en annen ordlyd enn hva vi hittil har brukt!)

**Vi beholder ikke dette leddet.**

**Du Guds Lam Agnus dei**

L: Kom, for alt er gjort ferdig

**Nattverdmåltidet**

Menigheten står helt til de første går fram til nattverd

Utdelingsord:

Kristi kropp, gitt for deg

Kristi blod, gitt for deg

Det er også anledning til å si: Dette er Jesu legeme. Dette er Jesu blod.

Vi søker om å få bruke utdelingsordene: **Dette er Jesu kropp. Dette er Jesu blod**.

Når det er utdeling med felles knefall, kommer fredsønsket enten etter hvert knefall eller til slutt.

Etter utdelingen:

L: Den korsfestede og oppstandne Jesus Kristus har nå gitt oss sin kropp og sitt blod som han gav til soning for alle våre synder.

A eller L: Han styrke oss og holde oss oppe i en sann tro til det evige liv.

L: Fred være med dere.

**Liturgen fremsier dette leddet alene.**

**23. Måltidets avslutning**

Alteret ryddes. Beger og disk dekkes med nattverdklede.

**Takkebønn.**

Her kan liturg/medliturg si:

l/ML: La oss takke og be.

Deretter følger en takkebønn- se gudstjenesteboka. Her er det fire ulike bønner å velge blant. Gudstjenesteutvalget må ta stilling til om menigheten skal være med på et fellessvar, eller om L/ML skal fremsi alt.

**Liturg innleder takkebønnen med å si: La oss takke og be. Liturg leser takkebønnen alene, uten menighetssvar. Vi bruker normalt takkebønn nr 1, men varierer mellom alle, avhengig av dagens preg.**

**5. SENDELSE**

**24. Salme. (menigheten står)**

**25. Velsignelse (menigheten står)**

3\*3 bønneslag

**26. Utsendelse**

**27. Postludium/utgangsprosesjon**

I stedet for postludium kan det synges en salme mens menigheten går ut